CELEX: C2004/239/31
Language: el
Date: 2004-09-25 00:00:00
Title: Απόφαση του Πρωτοδικείου, της 6ης Ιουλίου 2004, στην υπόθεση Τ-281/01, Hubert Huygens κατά Επιτροπής των Ευρωπαϊκών Κοινοτήτων (Υπάλληλοι — Διαδικασία βαθμολογήσεως — Καθυστέρηση στη σύνταξη της εκθέσεως βαθμολογίας — Εύλογη προθεσμία — Αγωγή αποζημιώσεως — Ηθική βλάβη και χρηματική ζημία — Διαδικασία προαγωγής — Σιωπηρή απόρριψη της προαγωγής του προσφεύγοντος — Προσφυγή ακυρώσεως — Απόφαση περί μη προαγωγής του προσφεύγοντος στο πλαίσιο της περιόδου προαγωγών 2000 — Έλλειψη αιτιολογίας — Απόφαση περί προαγωγής 54 υπαλλήλων στο πλαίσιο της περιόδου προαγωγών 2000 — Απαράδεκτο)

25.9.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 239/15
            
         
      ΑΠΌΦΑΣΗ ΤΟΥ ΠΡΩΤΟΔΙΚΕΊΟΥ
   
   της 6ης Ιουλίου 2004
   στην υπόθεση Τ-281/01, Hubert Huygens κατά Επιτροπής των Ευρωπαϊκών Κοινοτήτων (1)
   
   (Υπάλληλοι - Διαδικασία βαθμολογήσεως - Καθυστέρηση στη σύνταξη της εκθέσεως βαθμολογίας - Εύλογη προθεσμία - Αγωγή αποζημιώσεως - Ηθική βλάβη και χρηματική ζημία - Διαδικασία προαγωγής - Σιωπηρή απόρριψη της προαγωγής του προσφεύγοντος - Προσφυγή ακυρώσεως - Απόφαση περί μη προαγωγής του προσφεύγοντος στο πλαίσιο της περιόδου προαγωγών 2000 - Έλλειψη αιτιολογίας - Απόφαση περί προαγωγής 54 υπαλλήλων στο πλαίσιο της περιόδου προαγωγών 2000 - Απαράδεκτο)
   (2004/C 239/31)
   Γλώσσα διαδικασίας: η γαλλική
   Στην υπόθεση T-281/01, Hubert Huygens, υπάλληλος της Επιτροπής των Ευρωπαϊκών Κοινοτήτων, κάτοικος Olm (Λουξεμβούργο), εκπροσωπούμενος από τον δικηγόρο S. Nyssens, με τόπο επιδόσεων στο Λουξεμβούργο, κατά Επιτροπής των Ευρωπαϊκών Κοινοτήτων (εκπρόσωποι: J. Curall και F. Clotuche-Duvieusart, με τόπο επιδόσεων στο Λουξεμβούργο), με αντικείμενο, αφενός, αγωγή προς αποκατάσταση της ζημίας που υπέστη λόγω της καθυστερήσεως στη διαδικασία συντάξεως της εκθέσεως βαθμολογίας του προσφεύγοντος για την περίοδο προαγωγών 1997/1999 και, αφετέρου, προσφυγή ακυρώσεως της σιωπηρής αποφάσεως της Επιτροπής περί απορίψεως του αιτήματος αποκαταστάσεως της ζημίας που υπέστη εξαιτίας της καθυστερήσεως αυτής, της σιωπηρής αποφάσεως της Επιτροπής περί αρνήσεως προαγωγής του προσφεύγοντος στον βαθμό Β1 στο πλαίσιο της περιόδου προαγωγών 2000 και της αποφάσεως της Επιτροπής να προαγάγει 54 υπαλλήλους στον βαθμό Β1 στο πλαίσιο της περιόδου προαγωγών 2000, καθώς και, εν πάση περιπτώσει, της αποφάσεως του διευθυντή της Υπηρεσίας Επισήμων Εκδόσεων των Ευρωπαϊκών Κοινοτήτων να προαγάγει 4 υπαλλήλους στον βαθμό Β1 στο πλαίσιο της περιόδου προαγωγών 2000, το Πρωτοδικείο (πρώτο τμήμα), συγκείμενο από τους B. Vesterdorf, Πρόεδρο, P. Mengozzi και E. Martins Ribeiro, δικαστές, γραμματέας: J. Plingers, υπάλληλος διοικήσεως, εξέδωσε στις 6 Ιουλίου 2004 απόφαση με το ακόλουθο διατακτικό:
   
               1.
            
            
               Υποχρεώνει την Επιτροπή να καταβάλει στον προσφεύγοντα-ενάγοντα ποσό 500 ευρώ προς ικανοποίηση της ηθικής βλάβης που υπέστη.
            
         
               2.
            
            
               Ακυρώνει την απόφαση της Επιτροπής να μην προαγάγει τον προσφεύγοντα στον βαθμό Β1 στο πλαίσιο της περιόδου προαγωγών 2000, η οποία προκύπτει από τη δημοσίευση στο Δελτίο διοικητικών πληροφοριών Νο 31 της 6ης Απριλίου 2000 του πίνακα των προαχθέντων στον βαθμό αυτό υπαλλήλων.
            
         
               3.
            
            
               Απορρίπτει την προσφυγή-αγωγή κατά τα λοιπά.
            
         
               4.
            
            
               Καταδικάζει την Επιτροπή στα δικαστικά έξοδα.
            
         
      (1)  ΕΕ C 3 της 5.1.2002.